Close Enguerrand VII de Coucy (d. 1397) Enguerrand VII de Coucy (1340 - 1397), lord of Coucy, only son and successor of Enguerrand VI de Coucy. Enguerrand VII was considered to be among the most skilled and experienced of French knights in the fourteenth century; he was offered twice the position of constable of France, the highest military office in France, which he refused both times. A master of diplomacy, Coucy managed to maintain both his allegiance to the king of France and to his English father-in-law Edward III during the Hundred Years' War. However, Coucy resigned all of his English honours upon the accession of Richard II on 26 August 1377. Katariina Närä Godfried Croenen View full articleClose Saint Denis View full articleCloseManuscript reading: plus [fol. 132 v][col. A]plusEmended reading: [fol. 132 v][col. A]plusHartley Miller pb 132 r
au prendre congié pour parler
au roy et a ses oncles de leurs besoingnes. ¶ Ordonné estoit du conseil du roy ce que je vous diray,
que le connestable, messire Olivier de Cliçon, se desmettroit pour
l’andemain, car on esperoit bien que on aroit bataille, de l’office de la
connestablie, et le seroit pour ce jour seullement le sire de Coucy en son
lieu, et il demourroit deléz le roy. Et advint que quant le connestable prinst congié au roy, le roy luy dist moult doulcement, si
comme il estoit endittiéz du dire: "
Connestable, nous voulons que vous nous rendéz vostre office pour le jour de demain. Car nous y avons autre ordonné, et voulons que vous demouriéz deléz nous." De ces parolles, qui furent
toutes nouvelles au connestable, fut il grandement esmerveilléz, sy respondy
et dist: "
Treschiers sires, je sçay bien que je ne puis avoir plus haulte
honneur que de aydier a garder vostre personne, mais, chiers sires,
il venroit a grant contraire et desplaisance a mes compaignons et a ceulx de l’advantgarde se ilz ne m’avoient en leur compaignie et plus y pourriéz perdre que gaingner. Je ne dis mie que je soye sy vaillant que par moy se peust eschiver ceste
besoingne, mais je dis, chiers sires, que sauve la correccion de vostre
noble conseil que depuis XV jours en ça, je n’ay a autre chose entendu fors a parfournir, a l’onneur de vous et de voz gens, mon office, et ay
endittié les uns et les autres comment ilz se devoyent maintenir, et se demain que nous
nous combatrons par la grace de Dieu, ilz ne me voyent et je les
deffailloie d’ordonnance et de conseil qui suis usagié de telz faiz en telz choses, ilz en
seroient tous esbahiz et en rechevroye blasme et pourroient dire les aucuns que je me
seroie dissimulé et que couvertement je auroye tout ce fait et advisié pour fouyr les premiers horions. Sy vous prie, treschiers sires, que vous ne vueilléz mie brisier ce qui est fait et arresté pour le meilleur, et je vous dy que vous y
aréz prouffit." Le roy ne sceut que dire sur ceste parolle, aussi ne firent ceulx qui deléz luy estoient et qui entendu l’avoyent fors tant que le roy dist moult saigement: "
Connestable, je ne dy pas que on vous ayt en riens desveu
que en tous cas vous ne vous soyéz tresgrandement acquittiéz et ferés encores, c’est nostre entente, mais monseigneur mon pere vous amoit sur tous autres et se confioit en vous, et pour l’amour qu’il y avoit et la grant confidence, je vous vouloye avoir deléz moy a ce besoing et en ma compaignie." "
Treschiers
sires," dist le connestable, "vous estes si bien accompaigniéz
et de si vaillans gens, et tout a esté fait par si grant deliberacion de conseil que on n’y
pourroit riens admander et ce vous doit bien et a vostre noble conseil souffire. Sy vous prie pour Dieu, laissiéz moy convenir en mon office et vous auréz demain par la grace de Dieu en vostre joyeux advenement si belle journee et
adventure que tous voz amis en seront resjouys et voz annemis courrouciéz." ¶ A ces parolles ne respondi riens le roy fors tant qu’il dist: "
Connestable, et je le vueil, et faittes ou nom de Dieu et de monseigneur
saint Denis vostre affaire et office je ne vous en quier plus
pb 132 v